دونیانین هر یئریندن قوناق آغیرلایان آنتالیایا ایلین ایلک ۵ آییندا ۲ میلیون ۴۱۵ مین ۳۰۵ توریست گلدی.
آنتالیا، گئچه‌ن ایل تخمیناً ۹ میلیون توریست قوناق ائتمیشدی. یئنی نسیل کوروناویروس (کووید-۱۹) سالقینی ندنی ایله سون ۲ ایلدیر توریزمده یاشانان دورغونلوق یئرینی حرکتلیلیگه وئردی و ایلین ایلک ۵ آیینداکی رقملر توریزم بؤلومونو سئویندیردی.
ایل مدنیت و توریزم مودورلوگونون بیلگیلرینه گؤره، ۱ ژانویه - ۳۱ می تاریخلری آراسیندا هاوا یولو ایله شهره گلن توریستلرین ساییسی ۲ میلیون ۴۱۵ مین ۳۰۵ نفره چاتدی. اؤتن ایلین عینی دؤنم ایله مقایسه‌ده توریستلرین ساییسی یوزده ۲۲۳ آرتدی.
یالنیز می آیین‌دا آنتالیایا گلن توریستلرین ساییسی بیر اؤنجه‌کی ایله گؤره یوزده ۲۹۷ آرتیشلا ۱ میلیون ۱۹۸ مین ۱۱۰ اولاراق ثبت ائدیلدی.
روسیا ایله اوکراینا آراسیندا داوام ائد‌ن ساواش توریزمه ده تاثیر ائدیر. آنتالیایا توریست گؤندره‌ن اؤلکه‌لر لیستینده اؤنجه‌کی ایللرده بیرینجی یئرده اولان روسیا بو ایل ایکینجی یئره دوشدو. ۵ آیلیق دؤنمده ان چوخ توریست ۵۹۵ مین ۸۳۷ ایله آلمانیادان گلدی.
آلمانییانی، روسییا و اینگیلتره ایزله‌دی. ان چوخ توریست گؤندره‌ن اؤلکه‌لر آراسیندا ایلک ۱۰دا هلند، لهستان، اسرائیل، قازاقیستان، لیتوانی، ایران و دانمارک یئر آلدی.
